钦定古今图书集成/明伦汇编/官常典/第728卷 > 邓得遇
## 钦定古今图书集成/明伦汇编/官常典/第728卷 > 邓得遇

按《宋史忠义传》：“得遇，字达夫，邛州人。淳祐十年进士，
调宁远主簿，改知南昌县，通判隆兴府，监行在藏库。
出知昭州，迁广西提点刑狱，逾年，摄经略事兼知静
江府。德祐元年，长沙被兵，得遇遣都统马骥、马应骐
赴援，骥潜叛而还，得遇斩之，军事悉委之应骐。未几，
马塈代阃，议事不合。二年，移治苍梧。静江破，得遇朝”
服南望拜辞，书幅纸云：“宋室忠臣，邓氏孝子，不忍偷
生，宁甘溺死。彭咸故居，乃吾潭府；屈公子平，乃吾伴
侣。优哉悠哉，吾得其所。”遂投南流江而死。